|  |  |
| --- | --- |
| Likelydende brev - se vedlagt liste |  |

|  |  |  |  |  |
| --- | --- | --- | --- | --- |
| Behandlende enhet: | Saksbehandler/telefon: | Vår referanse: | Deres referanse: | Vår dato: |
| Vegdirektoratet | Alberte Marie Ruud / 92850538 | 18/127281-6 |  | 30.11.2018 |
|  |  |  |  |  |
|  |  |  | | |

Dagsorden - forhandlingsmøte 7 om byvekstavtale på Nord-Jæren 6.12

Det inviteres herved til møte 7 i forhandlingsutvalget for reforhandling av byvekstavtale for Nord-Jæren.

Tidspunkt: 6. desember kl. 10.30-18.00

Sted: Fylkesutvalgssalen, Rogaland fylkeskommune

1. Godkjenning av referat fra forhandlingsmøtene 19.11, 21.11 og 23.11 2018

**Forslag til vedtak:** *Referat godkjennes*

1. Konsekvensanalyse av rushtidsavgift

En foreløpig konsekvensanalyse av rushtidsavgift i Bymiljøpakken (fase 1) er nå gjennomført. Forhandlingsutvalget for Byvekstavtale Nord-Jæren sluttet seg til en skisse for hva konsekvensanalysen skulle inneholde i møtet 23. oktober 2018. I samme møte ble en foreløpig rapport med økonomiske konsekvenser basert på forutsetninger i St.prp 47 S (2016-2017) tatt til orientering og lagt til grunn for videre arbeid. Det er den siste måneden jobbet intensivt med analysen basert på tilgjengelige data.

Konsekvensanalysen inneholder analyser knyttet til økonomi, trafikale og sosiale konsekvenser av rushtidsavgift på Nord-Jæren. Analysen er utarbeidet i november 2018 og ferdigstilt tett opptil utsending av sakspapirer. Foreliggende rapporter har på den bakgrunn karakter av å være foreløpige, og kan bli revidert. Sekretariatet gjør oppmerksom på at analysene er basert på foreløpige og usikre trafikk- og inntektstall fra kun en måned med drift i oktober 2018.

           Vedlagt saken er det to utkast til rapporter:

1. Økonomiske konsekvenser (Sekretariatet, nå med oppdaterte tall fra oktober 2018)
2. Rushtidsavgift på Nord-Jæren, trafikale og sosiale konsekvenser (Norconsult)

Begge rapportene og faglige betraktninger fra sekretariat og konsulent vil presenteres i møtet.

**Forslag til vedtak:** *Forhandlingsutvalget tar rapportene og presentasjonene til orientering og ber om at det jobbes videre med konsekvensanalysen basert på innspill gitt i møtet.*

1. Drøfting av avtaleutkast

Se vedlagte dokumenter. Målet var å få til ett samlet avtaleutkast med alle forslag til endringer, men dette har ikke vist seg mulig å gjennomføre i praksis. Derfor følger det 4 dokumenter med denne saken. Merk følgende om avtaletekstene:

**Kap 2-3**: Staten og de lokale partene har (hver for seg) foreslått endringer ut fra original avtaletekst, se de to vedlagte utkastene.

**Kap 1 og 5:** Dette er en omforent avtaletekst fra alle parter, så her er det ikke markert endringer i forhold til original avtaletekst.

**Kap 6 (i samme dokument som kap 1 og 5):** Her er Jernbanedirektoratets forslag til tekst, basert på diskusjonene i møtet, satt inn. Stavanger kommune fremmet følgende forslag til tekstendring på møtet 23.11: «*Staten vil i samarbeid med kommunen og fylkeskommunen utarbeide nødvendig plangrunnlag og jernbanetekniske planer for å kunne ta stilling til prioritering av Stavanger stasjon i NTP 2022-2033. Plangrunnlag må være tilstrekkelig for beslutning om videre prosess og prioritering i NTP, og må vurdere realistiske alternativ for stasjonsutviklingen. Staten vil sørge for midler til videre detaljering av jernbanefunksjonene på stasjonsområdet. Kommunen, fylkeskommunen og jernbanesektoren skal samhandle for å sikre utvikling av Stavanger stasjon som byområdets hovedknutepunkt for kollektivtrafikk, i tråd med føringene i Kommunedelplan for Stavanger sentrum.»* Etter Jernbanedirektoratets ønske drøftes forslaget i møtet slik at vi har en felles forståelse av hva det innebærer.

**Kap 7-11 (med nytt kap 8):** Her har staten foreslått endringer ut fra original avtaletekst, med spor endring. Disse kapitlene sendes i eget dokument for å sikre at det blir tydelig hvilke endringer som er gjort i forhold til original avtaletekst

**Kap 4 Bussveien og nytt kapittel om teknologiske løsninger**: Ikke mottatt fra lokale parter.

**Forslag til vedtak:** *Avtaleutkastet drøftes og endres i tråd med innspill på møtet. Vd tar ansvar for et nytt utkast der endringene ivaretas, til diskusjon på neste møte i forhandlingsutvalget.*  
4. Eventuelt

Med hilsen

Terje Moe Gustavsen

Vegdirektør

*Tekst for godkjenning settes inn ved ekspedering.*

Likelydende brev sendt til

Randaberg kommune, Postboks 40, 4096 RANDABERG

Rogaland fylkeskommune, Postboks 130 Sentrum, 4001 STAVANGER

Sandnes kommune, Postboks 583, 4305 SANDNES

Sola kommune, Postboks 99, 4097 SOLA

Stavanger kommune, Postboks 8001, 4068 STAVANGER

Kopi

Fylkesmannen i Rogaland, Postboks 59, 4001 STAVANGER

Jernbanedirektoratet, Postboks 16, 0101 OSLO